Help:Watchlist/sk

Zoznam sledovaných stránok je sledovanie zmien (podobne ako 'Posledné zmeny'), ale obmedzené na Vami vybrané 'sledované' stránky. Zoznam sledovaných stránok si zobrazíte kliknutím na odkaz "sledované stránky" vpravo hore. Funkcia je dostupné len pre zaregistrovaných a prihlásených užívateľov.

Predtým, ako tu budete môcť vidieť čokoľvek zaujímavé, musíte do Vášho zoznamu sledovaných stránok nejaké pridať. Urobíte to tak, že si zobrazíte stránku, ktorá Vás zaujíma a kliknete na záložku  'sledovať' .

Funkcia sledovaných stránok je užitočná hlavne na veľmi zaťažených wiki, kde je v 'posledných zmenách' príliš veľká "premávka". Na typickej, málo zaťaženej wiki môžete obvykle vidieť všetky úpravy v rámci celej wiki, bez pocitu zahltenia. Na zaťaženejšej wiki zistíte, že veľa úprav sa týka stránok, ktoré Vás osobne menej zaujímajú. Pomôckou k sledovaniu len tých zmien, ktoré sú pre Vás dôležité je práve zoznam sledovaných stránok.

Obvykle chcete sledovať stránky, ktoré sa týkajú pre Vás zaujímavých oblastí a tiež stránok, o ktorých obsah sa staráte. Ak napríklad urobíte významnú zmenu nejakej stránky, môže byť pre Vás dôležité sledovať následné úpravy ďalších užívateľov. Všimnite pre tento účel si políčka 'Sledovať úpravy tejto stránky' pri úpravách stránky.

Na zozname sledovaných stránok sú názvy niektorých stránok zobrazené tučným písmom. Toto indikuje, či ste zmeny danej stránky videli. Je to podobné ako označenie prečítaných/neprečítaných e-mailov v e-mailovej schránke. Stránka 'Posledné zmeny' tiež zobrazuje niektoré stránky tučne, ale z iného dôvodu. Tam tučné písmo znamená, že máte stránku na Vašom zozname sledovaných.

Pozri tiež Help:Tracking changes/sk